বিহারে গেরুয়া ঝড়, ‘এবার বাংলার পালা’ গর্জে উঠলেন গিরিরাজ সিং

ওয়েব ডেস্ক: ‘বিহার মানেই নীতীশ’, পার্টি অফিসের সামনে লাড্ডু বিলি জেডিইউ সমর্থকদের। দুপুর সাড়ে ১২ পর্যন্ত হিসাবে বিহারে ১৯২টি আসনে এগিয়ে রয়েছে এনডিএ শিবির। বিরোধী শিবির এগিয়ে রয়েছে ৪৬টি আসনে। শাসক এবং বিরোধী জোটের মধ্যে ব্যবধান আরও বৃদ্ধি পেল। রাঘোপুর জমজমাট, সকাল থেকে এগিয়ে থাকলেও বেলা বাড়ার সঙ্গে সঙ্গে ৩০০০ভোটে পিছিয়ে পড়লেন তেজস্বী। পিছিয়ে যাচ্ছে মহাগঠবন্ধন। ৭১টি আসনে লিড ছিল। কিন্তু সেটাও ধরে রাখতে পারেননি তেজস্বীরা। এখন তারা এগিয়ে ৪৮টি আসনে। বিহারের এডিএর জয় স্পষ্ট হতেই গর্জে উঠলেন গিরিরাজ সিং ( Union Minister Giriraj Singh)। বিহারে গেরুয়া ঝড়ে গর্জে উঠে গিরিরাজ বলেন, ‘এবার বাংলা’, এসবকে গুরুত্ব দিতে রাজি নয় তৃণমূল। ‘শীত-গ্রীষ্ম-বর্ষা, মমতাই ভরসা’, পাল্টা তৃণমূলের।

বাংলা দখলে গত কয়েকবছর ধরে মরিয়া লড়াই করছে বিজেপি। ২০২১-এর বিধানসভায় বাংলায় দু’শোর বেশি আসন জিতবে বলে আত্মবিশ্বাসী ছিল পদ্মশিবির। ভোট প্রচারে মোদি-শাহের মুখে বারবার শোনা গিয়েছিল আব কি বার মোদি সরকার। দু’শো তো দূর-অস্ত, বাংলায় একশো আসনের কাছাকাছিও পৌঁছতে পারেনি গেরুয়া শিবির। ছাব্বিশে শাসকদলকে এক ইঞ্চি জমি ছাড়তেও রাজি নয় বঙ্গ বিজেপি। অন্যদিকে ২৬-এ ফের ক্ষমতায় ফিরছে বলে আত্মবিশ্বাস। আদৌ বাংলায় আধিপত্য স্থাপন সম্ভব কি না, তা নিয়ে সংশয়ে বিজেপির নেতারাও। এই সবের মধ্যে বিহার নির্বাচনের ফল (Bihar Election Result 2025) খানিক অস্কিজেন জোগাচ্ছে গেরুয়া শিবিরকে। শুক্রবার বিহারের ফলাফল স্পষ্ট হতেই বাংলা দখলের ডাক দিয়েছেন কেন্দ্রীয় মন্ত্রী গিরিরাজ সিং।

আরও পড়ুন: ভোটের রেজাল্ট বেরতেই জঙ্গলরাজ শেষের ইঙ্গিত? দেখুন কী অবস্থা বিহারে

কেন্দ্রীয় মন্ত্রী গিরিরাজ সিংয়ের গলায় শোনা গেল আত্মবিশ্বাসের সুর। গিরিরাজ সিং বলেন, “’এই জয় BJP-র। এবার বাংলার পালা। আমরা বাংলাতেও জিতব। ওখানকার বর্তমান সরকার বাইরের শক্তির মদতে রাজ্যে বিশৃঙ্খলা তৈরি করছে। কিন্তু বাংলার মানুষ এবার সত্যটা বুঝতে পারবেন।”বিজেপি বাংলা দখল করতে বদ্ধপরিকর, সে কথাই আরও একবার স্পষ্ট করে দিলেন কেন্দ্রীয় মন্ত্রী।

অন্য খবর দেখুন